Lechtalské Alpy

Lechtalské Alpy () sú pohorím v západnom Rakúsku v spolkových krajinách Tirolsko a Vorarlbersko. Vďaka svojmu najvyššiemu vrcholu Parseierspitze (), ktorý je jedinou trojtisícovkou Nördliche Kalkalpen, sú Lechtalské Alpy najvyšším pohorím tohto horského systému. Príroda je tu len minimálne poznačená človekom. Nie sú tu gigantické lyžiarske strediská, množstvo vlekov a lanoviek, obrie horské hotely a pod. Lechtalské Alpy vynikajú hlbokými dolinami a strmými, pôsobivo formovanými štítmi, veľakrát porastenými trávou do značnej výšky. Následkom toho sa tu neprodukuje poľnohospodárstvo v takej miere ako je tomu v iných regiónoch Álp. V údolí Lechtal sa nachádza prírodný park Naturpark Tiroler Lech.

 Poloha 
Lechtalské Alpy sú od severu oddelené od Algauských Álp  dlhým údolím Lechtal. Tok potoka Zürs a dôležité cestné sedlo Arlbergpass () ohraničujú pohorie od západu. Južná hranica je určená riečkou Rosanna a veľtokom Inn. Na východe a severovýchode by sa dala hranica vytýčiť spojnicou miest ReutteEhrwaldNassareith.

 Geológia 
Základným stavebným kameňom je dolomit, a tak sa tu nájde mnoho typických javov ako priepasti, tiesňavy atď. Geologicky tu môžete nájsť celý rad rôznych druhov skalných masívov. Vrcholy sú väčšinou tvorené krehkým dolomitom. Niekoľko druhov (vysokej kvality) vápenca tvoria menšie množstvo ďalších hrebeňov či vrcholov. V niektorých častiach pohoria sa dajú dokonca nájsť aj íl, pieskovec či vyvreliny.

 Členenie 
Najzápadnejším masívom pohoria je osamotená skupina Valluga, vypínajúca sa nad známym horským strediskom Sankt Anton am Arlberg. Až po sedlo Hahntennjoch beží severovýchodným smerom hlavný hrebeň Hauptkamm, ktorý sa delí na mnoho jednotlivých skupín (väčšinou vrcholy s blízkym okolím). Uprostred tohto hrebeňa leží najvyšší vrchol Parseierspitze. Za sedlom Hahtennjoch leží pár menších horských celkov – napr. Heiterwand, Fellerschein a ďalšie.

 Vrcholy 
V Lechtalských Alpách sa nachádza nad 40 vrcholov vyšších .

 Turizmus 
 Chaty 
V Lechtalských Alpách prevažujú chaty vo vlastníctve horského spolku Alpenverein (rakúskej a nemeckej sekcie):

Horské chaty sú zvyčajne otvorené od začiatku júla doprostred septembra. Väčšina chát poskytuje tiež ubytovanie. Je vhodné sa pred návštevou chaty, kde počítame s nocľahom, informovať o plnosti a objednať sa.

 Cesty 
 Európsky diaľkový chodník E5 prechádza Lechtalskými Alpami približne v ich strede, v smere od severu k juhu. Do Allgauských Álp prechádza táto diaľková cesta pri obci Holzgau im Lechtal. V drvivej väčšine začínajú prístupy k ceste E5 z údolia Lechtal. Ďalej potom pokračuje po hlavnom hrebeni Hauptkamm. Maximálna výška cesty E5 v Lechtálskych Alpách je .
 Severoalpský vysokohorský chodník – chodník 01 (Kalkalpenweg) prechádza Lechtalskými Alpami po celej ich dĺžke od východu na západ. V pohorí je identický s miestnou trasou Lechtaler Höhenweg inak zvanej E4 (európsky variant).
 Cesty Augsburger Höhenweg a Spiehlerweg sú náročnejšie, miestami zaistené vysokohorské cesty. Obe tvoria variant vyššie popísanej cesty Kalkalpenweg medzi chatami Memminger Hütte a Ansbacher Hütte v masíve najvyššieho vrcholu Parseierspitze.
 Sídla 
 Imst
 Lech
 Reutte
 Sankt Anton am Arlberg
 Zahms

 Referencie 

 Iné projekty 

 Externé odkazy 
 Oficiálne stránky regióne Lechtal – po nemecky
 Lechtalské Alpy na Summitpost – po anglicky

Kategória:Pohoria v Alpách
Kategória:Pohoria v Rakúsku